Tatoeba sentences — language code: kmr
Û xwe di piş darekê de veşart.
Di wê demê de kevokek biristik û refek kevokên din jî pê re bûn.
Ji xwe re li xwarinê digeriyan.
Dema ku libên li ser torê belavkirî, dîtin kêfa wan hat.
Daketin libên genim bineqînin.
Lê tor li wan hat hev û di torê de man.
Her kevokekê, bi tena xwe li ber xwe dida.
Ne pêkan bû ku bi vî awayî xwe rizgar bikin.
Di heman demê de nêçîrvan bi kêf ber bi wan ve dibeziya.
Kevoka biristik pir zana û zîrek bû.
Ji hevalên xwe re got: "Em ê yeko yeko nikaribin xwe rizgar bikin.
Ya baş ew e ku em tev bi hev re tev torê bifirin.
Kevokê hevalên xwe ber bi cihekî avakirî ve birin.
Kevokê ji mişkê xwest torê veke.
Mişkê dest bi kurisandina torê kir.
Kevokê jê xwest ku destpêkê hevalên wê rizgar bike.
Na, tu hevala min î.
Ez ê destpêkê lingê te vekim.
Kevokê lê vegerand.
Ez ditirsim piştî ku tu min rizgar bikî, tu bêzar bibî.
Û tu girêkên hevalên min venekî.
Divê tu destpêkê wan rizgar bikî.
Dê dilzosiya te bihêle tu min jî rizgar bikî.
Bi vî awayî hevkarî û dilsozî bi ser ket
Refa kevokan rizgar bû.
Nêçîrvan çawa kevok xapandin?
Kevok bi çi awayî firiyan?
Kê pêşengtî ji refa kevokan re dikir?
Kê alîkariya kevokan kir?
Dema mirov bi bapêşê dikeve, çi lê xuya dibe?
Mirov çawa dikare li tenduristiya xwe baldar be?
Çawa mirov dikare xwe ji nexweşiyan biparêze?
Li dibistanê sebira Ronî nedihat.
Xwendekaran pirsa wî kir.
Hin hevalên wî gotin ku ew ji ber sermayê, bi bapêşê ketiye.
Mamoste ji bo vê bûyerê pirsek li ser depê nivîsî.
Çawa em ê li tenduristiya xwe baldar bin?
Xwendekaran gelek bersiv dan û li ser depê nivîsîn.
Divê em li paqijiya xwe miqate bin.
Avê ji cihên destnîşankirî vexwin.
Piştî çûna avdestxaneyê, em destên xwe baş bi sabûnê bişon.
Sema jî wiha bersiv da wî.
Divê em cilên stûr di werzê zivistanê de li xwe bikin.
Dema em bi bapêşê bikevin, divê em xwe biparêzin.
Ji bîr nekin, li dibistanê komîteya tenduristiyê heye.
Dema bûyerek çêbibe, divê yekser em wan agahdar bikin.
Çima Ronî nehatibû dibistanê?
Kê pirsa Ronî kir?
Mamoste çi pirs li ser depê nivîsî?
Li gorî te xwendekar çawa dikarin xwe biparêzin?
Hûn gelaşa xwe diavêjin ku?
Encamên avêtina gelaşê li kolan û nav avê, çi ye?
Berî çend rojan, bijîşkekî serdana pola me kir.
Ji me re qala bandora paqijiyê ya ser li derdorê kir.
Di nav axaftinan de peyva bakterî derbas bû.
Xwendekarekî jê pirsî.
Bakterî çi ye?
Bijîşk serê xwe hejand û ev bersiv da.
Bakterî zindiyên pir biçûk in ku bi çavan nayên dîtin.
Mirov dikare wan bi rêya hûrbînan li ezmûngehan bibîne.
Ew li her deverê hene.
Di nav av, ax, ba û li ser gewdeyên mirovan jî dijîn.
Hin ji wan sûdmend in û hin ji wan jî biziyan in.
Nexweşiyan bi mirovan re çêdikin.
Bakterî bi rêya xwarin û vexwarina nepaqij digihêjin me.
Ji bo em rê li ber pirbûn û belavbûna bakteriyan bigirin.
Pêwîst e em li paqijiya derdora xwe baldar bin.
Ji ber ku em xwarin û vexwarina xwe ji derdora xwe distînin.
Jîngeh warê me yê bêdawî ye.
Kê serdana polê kir?
Bijîşk li ser çi axivî?
Em çawa dikarin xwe ji bakteriyan biparêzin?
Bakterî zindiyên biçûk in.
Bi çavan nayên dîtin.
Mirov nexweşiyan ji kesê nexweş digire.
Hin nexweşî ji lawiran vediguhezin mirovan.
Divê em şînatî û mêweyên neşuştî, nexwin.